A4-0377/98

Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla (C4-0535/98 - 97/0337(COD))(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0535/98 - 97/0337(COD)),

- ottaa huomioon ensimmäisessä käsittelyssä antamansa lausunnon ((EYVL C 226, 20.7.1998, s. 27.)) komission ehdotuksesta neuvostolle (KOM(97)0582 - 97/0377(CNS)) ((EYVL C 48, 13.2.1998, s. 8.)),

- ottaa huomioon komission muutetun ehdotuksen (KOM(98)0518) ((EYVL C 324, 22.10.1998, s. 6.)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon kansalaisvapauksien ja sisäasiain valiokunnan suosituksen toiseen käsittelyyn (A4-0377/98);

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 7)

1 artiklan 2 ja 3 kohta

>Alkuperäinen teksti>

2. Toimintasuunnitelma kestää neljä vuotta 1 päivästä tammikuuta 1998 aina 31 päivään joulukuuta 2001.

>EP:n äänestyksessä hyväksytty teksti>

2.

Toimintasuunnitelma kestää neljä vuotta 1 päivästä tammikuuta 1999 aina 31 päivään joulukuuta 2002.

>Alkuperäinen teksti>

3. Rahoitusohje toimintasuunnitelman toteuttamiseen 1 päivästä tammikuuta 1998 aina 31 päivään joulukuuta 2001 on 25 miljoonaa ecua.

>EP:n äänestyksessä hyväksytty teksti>

3.

Rahoitusohje toimintasuunnitelman toteuttamiseen 1 päivästä tammikuuta 1999 aina 31 päivään joulukuuta 2002 on 25 miljoonaa ecua.

(Tarkistus 8)

Liite I, 1.2 kohdan kolmas alakohta

>Alkuperäinen teksti>

Tässä toimintalinjassa luodaan Euroopan tasoisia suuntaviivoja käytännesääntöjä varten, saamaan aikaan yksimielisyyttä niiden soveltamisesta ja tukemaan niiden toteuttamista. Toiminta toteutetaan tarjouspyyntönä, jonka avulla valitaan organisaatiot, jotka voivat auttaa itsesääntelyelimiä käytännesääntöjen laadinnassa ja toteuttamisessa. Edistymisen seuraamiseksi tarkoin toteutetaan toimenpiteitä. Toiminta liittyy läheisesti itsesääntelyn puitteita koskevien yhteisten suuntaviivojen kansallisella tasolla tapahtuvan toteuttamisen edistämiseen, mitä tähdennettiin alaikäisten ja ihmisarvon suojelusta annetussa suosituksessa.

>EP:n äänestyksessä hyväksytty teksti>

Tässä toimintalinjassa luodaan Euroopan tasoisia suuntaviivoja käytännesääntöjä varten, saamaan aikaan yksimielisyyttä niiden soveltamisesta ja tukemaan niiden toteuttamista. Toiminta toteutetaan tarjouspyyntönä, jonka avulla valitaan organisaatiot, jotka voivat auttaa itsesääntelyelimiä käytännesääntöjen laadinnassa ja toteuttamisessa.

Käytännesääntöjen laatimisen yhteydessä on myös edistettävä tunnistettavissa olevia «www-sivuja koskevia laatumerkintöjä», jotka auttavat käyttäjää tunnistamaan sellaiset Internet-palvelujen tarjoajat, jotka noudattavat käytännesääntöjä. Edistymisen seuraamiseksi tarkoin toteutetaan toimenpiteitä. Toiminta liittyy läheisesti itsesääntelyn puitteita koskevien yhteisten suuntaviivojen kansallisella tasolla tapahtuvan toteuttamisen edistämiseen, mitä tähdennettiin alaikäisten ja ihmisarvon suojelusta annetussa suosituksessa.

(Tarkistus 9)

Liite I, 3 kohdan viides alakohta

>Alkuperäinen teksti>

Sähköisessä muodossa olevan tiedon lisäksi saatavilla olisi oltava yleisempiä ja tavanomaisemmassa muodossa olevia tietopaketteja käytettäviksi koulutusalalla ja kirjastoissa. Tiedotukseen liittyvien aloitteiden yhteydessä hyödynnetään muissa ohjelmissa toteuttavia tiedotushankkeita, erityisesti INFO 2000 -ohjelmaan kuuluvaa MIDAS-NET -hanketta.

>EP:n äänestyksessä hyväksytty teksti>

Tiedotukseen liittyvien aloitteiden yhteydessä hyödynnetään muissa ohjelmissa toteutettavia tiedotushankkeita, erityisesti INFO 2000 -ohjelmaan kuuluvaa MIDAS-NET -hanketta.

Jos tarjolla on useita yhtä hyviä vaihtoehtoja tiedon levittämiseksi kohderyhmille, niistä on valittava kaikkein kannattavin. Sähköinen tiedon levittäminen on asetettava etusijalle aina, kun se on mahdollista ja hyödyllistä.

(Tarkistus 10)

Liite I, 3.2 kohdan kolmas alakohta

>Alkuperäinen teksti>

Opettajille suunnattuihin toimiin voi sisältyä seminaareja ja työpajoja sekä erityisen painetun ja multimediamuotoisen aineiston laatimista ja jakelua suurelle osalle tästä ammattiryhmästä. Toimintasuunnitelmalla «Oppiminen tietoyhteiskunnassa» on takanaan alan laaja tuki, ja yhteistyössä sen kanssa voidaan järjestää erityisiä verkkopäiviä (sarja erityistapahtumia, joiden avulla lisätään verkon käyttäjien tietämystä). Suurelle yleisölle suunnattuihin tyypillisiin toimiin kuuluisi esimerkiksi www-sivujen laatiminen, tiedotusaineiston jakelu kouluissa, yhteyksien tarjoajien välityksellä ja tietokoneita myyvien liikkeiden kautta sekä CD-ROM -levyjen jakelu tietokonelehtien yhteydessä. Tarkempaa tietoa annettaisiin sellaisen tiedottamisen yhteydessä, joka on suunnattu tietokoneen jo omistaviin perheisiin. Myös perinteisiä tiedotusvälineitä (lehdistö, televisio) käytettäisiin mainoskampanjoiden ja toimittajille jaettavien tietopakettien muodossa toteutettavassa tiedottamisessa. Euroopan koulujen tietoverkostoa ollaan parhaillaan perustamassa jäsenvaltioiden opetusministeriöiden tuella, ja sen tarjoamaa perustaa käytetään erityisten www-sivujen laatimiseen ja ylläpitoon.

>EP:n äänestyksessä hyväksytty teksti>

Opettajille suunnattuihin toimiin voi sisältyä työpajoja sekä erityisen painetun ja multimediamuotoisen aineiston laatimista ja jakelua suurelle osalle tästä ammattiryhmästä. Toimintasuunnitelmalla «Oppiminen tietoyhteiskunnassa» on takanaan alan laaja tuki, ja yhteistyössä sen kanssa voidaan järjestää erityisiä verkkopäiviä (sarja erityistapahtumia, joiden avulla lisätään verkon käyttäjien tietämystä). Suurelle yleisölle suunnattuihin tyypillisiin toimiin kuuluisi esimerkiksi www-sivujen laatiminen, tiedotusaineiston jakelu kouluissa, yhteyksien tarjoajien välityksellä ja tietokoneita myyvien liikkeiden kautta sekä CD-ROM -levyjen jakelu tietokonelehtien yhteydessä. Tarkempaa tietoa

voidaan antaa verkkokäyttöön tarkoitetun laitteiston tai ohjelmiston oston yhteydessä, tai uusille tilaajille tietoja voivat antaa Internet-palvelujen tarjoajat. Myös perinteisiä tiedotusvälineitä (lehdistö, televisio) käytettäisiin mainoskampanjoiden ja toimittajille jaettavien tietopakettien muodossa toteutettavassa tiedottamisessa. Euroopan koulujen tietoverkostoa ollaan parhaillaan perustamassa jäsenvaltioiden opetusministeriöiden tuella, ja sen tarjoamaa perustaa käytetään erityisten www-sivujen laatimiseen ja ylläpitoon.